**Ո Ր Ո Շ ՈՒ Մ N \_\_\_\_**

**ԱՍ-ՆԱԽԱԳԻԾ ՍՊԸ-ԻՆ ԳՆՈՒՄՆԵՐԻ ԳՈՐԾԸՆԹԱՑԻՆ ՄԱՍՆԱԿՑԵԼՈՒ ԻՐԱՎՈՒՆՔ ՉՈՒՆԵՑՈՂ ՄԱՍՆԱԿԻՑՆԵՐԻ ՑՈՒՑԱԿՈՒՄ ՆԵՐԱՌԵԼՈՒ ՄԱՍԻՆ**

 Ուսումնասիրելով 2023 թվականի հոկտեմբերի 23-ի Կադաստրի կոմիտեի (այսուհետ՝ Կոմիտե) կողմից կազմակերպված «ԿԿ-ԳՀԾՁԲ-24/13» ծածկագրով գնանշման հարցման հանձնաժողովի 2023 թվականի նոյեմբերի 2-ի N 2 արձանագրությունը և հիմք ընդունելով «Գնումների մասին» ՀՀ օրենքի 35-րդ հոդվածի 1-ին մասը՝

**ՊԱՐԶԵՑԻ**

1. Կոմիտեի կողմից կազմակերպված «ԿԿ-ԳՀԾՁԲ-24/13» ծածկագրով գնանշման հարցման արդյունքում 2023 թվականի նոյեմբերի 2-ի հանձնաժողովի N 2 արձանագրությամբ ընտրված մասնակից է ճանաչվել «ԱՍ-ՆԱԽԱԳԻԾ» ՍՊԸ -ն:
2. 2023 թվականի նոյեմբերի 13-ին Կադաստրի կոմիտեն «ԱՍ-ՆԱԽԱԳԻԾ» ՍՊԸ-ի հետ կնքել է նախագծերի պատրաստման, ծախսերի գնահատման ծառայությունների մատուցման պայմանագիր: Պայմանագրով մատակարարման ժամկետ է սահմանվել ֆինանսական միջոցներ հաստատվելուց և կողմերի միջև համաձայնագիր կնքելուց հետո՝ 40 օրացուցային օր: Կողմերի միջև համաձայնագիրը կնքվել է 2024 թվականի հունվարի 29-ին, սակայն ծառայությունը չի մատուցվել:
3. Գնումների գործընթացի կազմակերպման կարգը հաստատելու ՀՀ Կառավարության N 526-Ն որոշման 33-րդ հոդվածի 17-րդ կետի համաձայն պայմանագիրը միակողմանիորեն լուծվում է:
4. Ելնելով վերոգրյալից և հիմք ընդունելով «Գնումների մասին» ՀՀ օրենքի 6-րդ հոդվածի 6-րդ կետի՝ (…լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում պատվիրատուի ղեկավարի պատճառաբանված որոշման հիման վրա:…), գնումների գործընթացի կազմակերպման կարգը հաստատելու ՀՀ Կառավարության N 526-Ն որոշման 33-րդ հոդվածի 17-րդ կետի՝ ( պայմանագիր կնքած անձի կողմից ստանձնված պարտավորությունները չկատարելու կամ ոչ պատշաճ կատարելու հիմքով պայմանագիրն ամբողջությամբ կամ մասնակի միակողմանի լուծելու մասին ծանուցումը պատվիրատուն հրապարակում է տեղեկագրում` նշելով հրապարակման ամսաթիվը: Պայմանագիր կնքած անձը համարվում է պայմանագիրը միակողմանի լուծելու մասին պատշաճ ծանուցված` ծանուցումը տեղեկագրում հրապարակվելուն հաջորդող օրվանից: Պայմանագիրն ամբողջությամբ կամ մասնակի միակողմանի լուծելու մասին ծանուցումը տեղեկագրում հրապարակվելու օրը ուղարկվում է նաև պայմանագիր կնքած անձի էլեկտրոնային փոստին:) պահանջները՝

**ՈՐՈՇՈՒՄ ԵՄ՝**

1. Ներառել «ԱՍ-ՆԱԽԱԳԻԾ» ՍՊԸ-ին 2 տարի ժամկետով գնումների գործընթացին մասնակցելու իրավունք չունեցող մասնակիցների ցուցակում:
2. Կադաստրի կոմիտեի և ԱՍ-ՆԱԽԱԳԻԾ» ՍՊԸ-ի միջև 2023 թվականի նոյեմբերի 13-ին կնքված պայմանագիրը միակողմանիորեն լուծել:
3. Որոշման պատճենը սահմանված կարգով տեղադրել Կադաստրի կոմիտեի պաշտոնական կայքում և 1 աշխատանքային օրվա ընթացքում տրամադրել « ԱՍ-ՆԱԽԱԳԻԾ» ՍՊԸ-ին:

Գլխավոր քարտուղար

 Մհեր Խաչատրյան

